Na temelju članka 95. Zakona o komunalnom gospodarstvu (NN 68/18, 110/18 i 32/20), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13, 137/15, 123/17, 98/19 i 144/20), i članka 40. Statuta Grada Delnica (SN GD 02/21) Gradsko vijeće Grada Delnica današnjeg dana donosi

**ODLUKU O V. IZMJENAMA I DOPUNAMA ODLUKE O KOMUNALNOJ NAKNADI**

**Članak 1.**

U Odluci o komunalnoj naknadi (SN GD 08/18, 08/19, 09/19, 07/20 i 08/20), u članku 8. stavku 3., riječi: „ne može biti veća od“, zamjenjuju se riječju: „iznosi“.

**Članak 2.**

U članku 9. stavku 2. i stavku 6., riječi: „Jedinstveni upravni odjel Grada (u daljnjem tekstu: JUO)“, zamjenjuju se riječima: „upravno tijelo Grada Delnica nadležno za poslove komunalnog gospodarstva“, u odgovarajućim padežima.

U članku 14. stavku 1., riječi: „Jedinstveni upravni odjel Grada, zamjenjuju se riječima: „upravno tijelo Grada Delnica nadležno za poslove komunalnog gospodarstva“, u odgovarajućim padežima.

**Članak 3**

Ovlašćuje se Komisija za Statut, Poslovnik i normativnu djelatnost da utvrdi i objavi pročišćeni tekst Odluke o komunalnoj naknadi.

**Članak 4.**

Ova Odluka o petim Izmjenama i dopunama Odluke o komunalnoj naknadi stupa na snagu osmog dana od dana objave u „Službenim novinama Grada Delnica“.

KLASA: 363-03/18-01/01

URBROJ: 2170-6-40-1-22-06

Delnice, 28. travnja 2022. godine

Gradsko vijeće Grada Delnica

Predsjednica

Ivana Pečnik Kastner, v.r.